Nash og Zuccarello herjet i Rangers-seier
Nordmannen er Rangers' overlegne målpoengkonge med 21 (10 mål og 11 målgivende pasninger) etter 20 kamper i grunnserien (82 totalt). Nestemann på New York Rangers-listen er rekkekameraten Derick Brassard (28) med 14 målpoeng. Mats Zuccarello er for øyeblikket NHLs sjette beste målscorer. Chicago Blackhawks' Patrick Kane topper scoringslisten i verdens beste ishockeyliga med 13 mål, likt med russeren Vladimir Tarasenko (St. Louis Blues). Deretter følger Jamie Benn (Dallas Stars) med 12, Tyler Seguin (Dallas Stars) 11, Steven Stamkos (Tampa Bay Lightning) 11 - og Zuccarello med 10. Se Zuccas involveringer her: Les også: Forhåndsuttatt til All Star-kamp Mot Panthers, der Rangers skulle slå tilbake etter sitt første tap på ti kamper (1-2 for Tampa Bay Lightning), viste Zuccarello nok en gang hvor viktig han er blitt for New York-laget. VG-kommentar: Norges største idrettsutøver nå Elleve minutter var spilt da gjestene tok ledelsen gjennom nydelig pasningsspill. Zuccarello fant lagets kaptein, backen Ryan McDonagh, som på direkten serverte Rick Nash foran Panthers-buret. Han brukte skøyta til å få kontroll over pucken og smekket den i mål til 1-0.Etter at Panthers hadde utlignet tidlig i annen periode ved Nick Bjugstad, tok Rangers igjen føringen drøyt halvveis i kampen. Zuccarello ble kreditert med assist ettersom han slapp pucken til Nash, som spurtet opp venstrekanten og satte sitt andre mål for kvelden. VG+: Les om Zuccas New York-liv her (krever innlogging) Panthers kvitterte igjen, to minutter før midtperiodens slutt - i overtallsspill - ved finske Jussi Jokinen. Men Mats Zuccarello visste råd. Drøyt ti minutter ut siste ordinære periode stakk han fra vertenes forsvar og fikk pucken fra Derek Stepan. Deretter fintet han Panthers-keeper Roberto Luongo (36) på baken og kunne smilende konstatere at Rangers ledet på ny. Likevel skulle Zuccarello havne i skyggen av målmaskinen Rick Nash, som det virkelig løsnet for lørdag kveld lokal tid i Florida.Panthers hentet inn Rangers' 4-2-ledelse i sluttminuttene, først redusering ved finske Aleksander Barkov (20) i overtallsspill og deretter utlikning ved den tsjekkiske superveteranen Jaromir Jagr (43) da det gjensto 109 sekunder av ordinær spilletid, slo Nash til i spilleforlengelsen. Med sitt syvende hat trick i karrieren fikset han to nye poeng for New York-laget. PS! New York Rangers beste rekkekonstellasjon med Nash (20,17 min), Brassard (18,56) og Zuccarello (18,55) hadde desidert mest spilletid av bortelagets løperspillere. Totalt sto rekken for syv målpoeng: Nash tre mål, Zuccarello ett mål/to målgivende pasninger, Brassard én målgivende pasning.
(Florida Panthers - New York Rangers 4-5 etter spilleforlengelse) New York Rangers er tilbake på vinnersporet og topper NHL-tabellen etter lagets 15. seier. Mats Zuccarello (28) la to målgivende pasninger før han scoret sitt tiende mål denne sesongen - på lekent vis.